Københavns Politi tiltrækker sig igen opmærksomhed med en kontroversiel anholdelse af tre hjemløse afrikanere fra Nigeria, som natten til onsdag overnattede under et halvtag på Nørrebro Park Skole i København.

Nigerianerne, alle med lovligt ophold i Danmark, blev sigtet for ulovlig indtrængen på skolens område, taget med på politistationen, pålagt en bøde, hvorefter politiet, ifølge de anholdte, fratog dem penge til betalingen.

Det betyder, at de hjemløse nu er afskåret fra at klage over bøderne, fordi politiet har registreret dem som betalt, hvorved de juridisk set anses for accepteret. Det harmer en af nigerianerne, den 36-årige Mike, som netop ønsker at klage over politiets fremgangsmåde.